open-index/open-wikipedia-markdown huggingface dataset:
Τραμ Καλαμάτας

Το **Τραμ Καλαμάτας** ήταν γραμμή τροχιοδρόμου που λειτούργησε από το 1910 έως το 1940 στην Καλαμάτα.

## Ιστορία

Το 1898, επί δημαρχίας του Πέτρου Αντ. Μαυρομιχάλη, το δημοτικό συμβούλιο της Καλαμάτας ενέκρινε σύμβαση με τη γερμανική εταιρεία *Χίντερμαν και Σια* *Περί εγκαταστάσεως Ηλεκτρικού Σταθμού εν Καλάμαις προς φωτισμόν και κινητήριον δύναμιν*. Σύμφωνα με τη σύμβαση αυτή η ανάδοχος εταιρία θα κατασκεύαζε και θα εκμεταλλευόταν *τροχιόδρομον ηλεκτρικού συστήματος εναερίου άνευ τινός απαιτήσεως παρά του Δήμου...*. Τελικά όμως η εν λόγω σύμβαση δεν υλοποιήθηκε.

Δέκα χρόνια αργότερα, επί δημαρχίας Μπενάκη, με το υπ' αριθ. 21243/1908 συμβόλαιο του συμβολαιογράφου Αγγ. Λίγγρη, παραχωρήθηκε στον Ιπποκράτη Απέργη το προνόμιο της εγκατάστασης και εκμετάλλευσης των ηλεκτρικών τροχιοδρόμων. Όπως προέβλεπε το συμβόλαιο, κατασκευάστηκαν δύο τροχιοδρομικές γραμμές που ένωναν την πόλη με την παραλία. Η μία γραμμή είχε αφετηρία στην Κάτω Πλατεία και αφού περνούσε την οδό Αριστομένους κατέληγε στην παραλία στη συμβολή με τον *Νέο Δρόμο* (σήμερα Φάρων). Η άλλη ξεκινούσε από την πλατεία *Φραγκόλιμνα*, περνούσε από τον Νέο Δρόμο και κατέληγε στη συμβολή Φαρών και Ναυαρίνου. Οι δύο γραμμές εγκαινιάστηκαν τον Απρίλιο του 1910 και ο Απέργης όφειλε να πραγματοποιεί τους θερινούς μήνες 24 δρομολόγια ημερησίως και 20 τους χειμερινούς μήνες. Η εταιρεία που συνέστησε ο Ι. Απέργης για την εκμετάλλευση του τροχιοδρόμου της Καλαμάτας ονομαζόταν ***Ηλεκτρικοί Τροχιόδρομοι Καλαμών***.

Το τραμ είχε 6 βαγόνια δύο αξόνων με 16 θέσεις, τα οποία κατασκευάστηκαν από τη Siemens. Οι θέσεις βρίσκονταν εκατέρωθεν με την μορφή ξύλινων πάγκων ενώ στην μέση υπήρχε χώρος για όρθιους. Κατά μήκος των βαγονιών υπήρχε ένα σχοινί στο οποίο ήταν δεμένο ένα καμπανάκι για να ειδοποιούν οι επιβάτες τον οδηγό όταν επιθυμούσαν να αποβιβαστούν. Στο τραμ υπήρχε και εισπράκτορας.

Το 1915 το δίκτυο του τραμ επεκτάθηκε προκειμένου να εξυπηρετηθεί και η Πάνω Πόλη. Για να γίνει όμως αυτό κατεδαφίστηκε το εκκλησάκι του Αϊ-Θανάση.

Μετά από 30 χρόνια λειτουργίας το τραμ στην Καλαμάτα διέκοψε την λειτουργία του στις 25 Νοεμβρίου 1939 ή το χειμώνα του 1940. Η αφαίρεση των γραμμών του τραμ έγινε σταδιακά και ολοκληρώθηκε το 1962.

## Πρόσφατες εξελίξεις

Το 1996, ύστερα από σχετικό αίτημα του δημοτικού συμβουλίου της πόλης, εγκρίθηκε από την Ευρωπαϊκή Τράπεζα Επενδύσεων ποσό 1,8 δισ. δραχμών για την εκ νέου εγκατάσταση τροχιοδρομικού δικτύου στην Καλαμάτα. Η πρόθεση αυτή δεν έχει υλοποιηθεί και μέχρι σήμερα η Καλαμάτα δεν έχει αποκτήσει ξανά τραμ. Επιπλέον από το 2016 η Μεσσηνία δεν έχει σιδηροδρομική σύνδεση, καθώς διεκόπη το δρομολόγιο Καλαμάτα-Μεσσήνη.

## Πηγές

*Σύλλογος Φίλων του Σιδηροδρόμου, *Οι Ελληνικοί Σιδηρόδρομοι: Η διαδρομή τους από το 1869 έως σήμερα*, Αθήνα: Μίλητος, 1997. ISBN 9608460077
* Ε/Ιστορικά, *Καλαμάτα, ο αστικός μετασχηματισμός*, ένθετο εφημερίδας *Ελευθεροτυπία*, 6 Σεπτεμβρίου 2001
* Οταν κτιζόταν το Λιμενικό Ταμείο, Εφημερίδα Ελευθερία Καλαμάτας, 27 Νοέμβριος 2015  
* Πριν 94 χρόνια στην Καλαμάτα...Ο λαός δια χειροκροτημάτων καλεί τον Υπουργόν εις τον εξώστην Εφημερίδα Θάρρος Καλαμάτας, 15 Φεβρουαρίου 2017

Καλαματα
Τραμ
Ασσόδυο

Το **Ασσόδυο** είναι παιχνίδι που παίζεται στο τάβλι.

## Προέλευση του ονόματος
Το όνομα του παιχνιδιού προέρχεται από την ζαριά ασσόδυο (δηλαδή όταν ο παίκτης φέρει ένα και δύο). Στη συγκεκριμένη παραλλαγή του ταβλιού, όταν ένας παίκτης φέρει ασσόδυο, παίζει πρώτα το ένα και το δύο και μετά παίζει όποιες διπλές θέλει ή το αντίστροφο. Ύστερα ξαναπαίζει μέχρι να φέρει μια ζαριά που δεν είναι ούτε ασσόδυο ούτε διπλή.

## Κανόνες
*Γενικά για τους κανόνες του [[τάβλι|ταβλιού]] δείτε το άρθρο [[Κανόνες του ταβλιού]]*

### Ξεκινώντας
Ο παίκτης για να αρχίσει να βάζει πούλια πρέπει να φέρει ή ασσόδυο ή διπλές.Εαν φέρει διπλές και ο αντίπαλος έχει ήδη πούλια τότε πρέπει να ξαναφέρει για να μπει.   Τα πούλια τοποθετούνται εκεί που δείχνει η ζαριά του παίκτη, μετρώντας από δεξία ή αριστερά (αναλόγως από την περιοχή που ξεκινάει ο παίκτης).

### Κατά την διάρκεια του παιχνιδιού
Τα 15 πούλια του παίκτη, για να περάσουν στην επόμενη περιοχή, πρέπει να έχουν συγκεντρωθεί όλα στην προηγούμενη και πρέπει να περάσουν **απευθείας**. Σε αντίθεση με το πλακωτό, στο οποίο ο παίκτης πλακώνει τα πούλια και δεν τα αφήνει να κινηθούν, στο ασσόδυο ο παίκτης, όπως και στις πόρτες, χτύπα τα πούλια και αναγκάζει τον άλλο παίκτη να ξεκινήσει από την αρχή, βγάζοντας το πούλι που χτυπήθηκε μόνο εάν φέρει ασσόδυο ή διπλές (εκτός εάν ο παίκτης έχει κάνει πόρτα).

### Στο [[μάζεμα]]
Στο μάζεμα ο παίκτης δε μπορεί να σπάσει τα πούλια, και παίρνει μόνο το πούλι από ό,τι ζαριά φέρνει. Ισχύει ο κανόνας του ασσόδυου (δηλαδή ο παίκτης παίρνει πρώτα τον άσσο και το δύο (αν έχει) και μετά παίζει τις διπλές που θέλει.). Νικητής είναι αυτός που θα μαζέψει πρώτος τα πούλια.

## Δείτε επίσης
*Τάβλι
*Κανόνες του ταβλιού
*Μάζεμα

### Άλλες παραλλαγές του [[τάβλι|ταβλιού]]
*Πόρτες
*Πλακωτό
*Φεύγα
*Γκιούλ

Κατηγορία:Τάβλι
Ταμίλ Ναντού

Η **Ταμίλ Ναντού** είναι μία από τις 28 Ομόσπονδες Πολιτείες που συγκροτούν σήμερα την Ινδία. Πρόκειται για την πρώην Ομόσπονδη Πολιτεία Μανδράς που τον Αύγουστο του 1968 έλαβε το σημερινό όνομα που σημαίνει "**Χώρα των [[Ταμίλ (λαός)|Ταμίλ]]**". 
Βρίσκεται στο νοτιότερο νοτιοανατολικό τμήμα της χώρας. Η συνολική της έκταση είναι 130.058 τ.χλμ., (όσο περίπου η Ελλάδα), και ενώ ο πληθυσμός της, το 1981, ήταν 48.297.456, σήμερα υπολογίζεται περίπου στους 66.400.000 κατοίκους. 
Πρωτεύουσά της είναι η πόλη Τσεννάι, πρώην Μαντράς.

## Παραπομπές


## Πηγές
* "Stateman΄s Year-Book 1987-88" σελ.657-658.
* "Εγκυκλοπαίδεια Πάπυρος Λαρούς Μπριτάννικα".

## Βιβλιογραφία
* Joachim K. Bautze: *Indien und seine Bundesstaaten.* Komet Verlag, Köln 2006, ISBN 3-89836-527-1
* Fritjof Capra, Jacqueline Capra: *Die Seele Indiens. Tamil Nadu.* Ellert & Richter Verlag, Hamburg 1984, ISBN 3-922294-37-5
* R. Nagaswami: *Art and Culture of Tamil Nadu.* Sundeep Prakashan, Delhi 2004, ISBN 81-7574-015-9
* George Michell: *Temple Towns of Tamil Nadu.* Marg Publications, Mumbai 2003, ISBN 81-85026-21-1

## Εξωτερικοί σύνδεσμοι

* Επίσημη ιστοσελίδα της Πολιτειακής Κυβέρνησης
* Χάρτες νομών Πολιτείας  
* Τουριστικός οδηγός
* Επιχειρηματικές αναζητήσεις 
* http://www.tnpsc.org
* https://web.archive.org/web/20100820102125/http://passport.tn.nic.in/
* http://www.tneb.org/
* Asian Region of the Future
* http://www.thamizhagam.net/  
* https://web.archive.org/web/20091027121039/http://www.geocities.com/Athens/5180/tvazthu.html 
* http://www.tidco.com/
* https://web.archive.org/web/20090905063811/http://www.cs.utk.edu/~siddhart/tamilnadu/ 
* https://web.archive.org/web/20040622193011/http://www.123bharath.com/tamilnadu-india-news 
* http://www.chennaiiq.com/states/?id=31&name=Tamil_Nadu 

Κατηγορία:Ομόσπονδες Πολιτείες Ινδίας
Rake

Το **Rake** είναι ένα εργαλείο για τη διεύθυνση εργασιών λογισμικού. Επιτρέπει τον ορισμό εργασιών και την περιγραφή εξαρτήσεων ενώ μπορεί να ομαδοποιήσει εργασίες σε χώρους ονομάτων (namespaces).

Αν και μοιάζει με το SCons και το make, έχει κάποιες διαφορές. Το εργαλείο έχει γραφεί στη γλώσσα προγραμματισμού Ruby και τα Rakefiles (αντίστοιχα των Makefiles του make) χρησιμοποιούν σύνταξη Ruby. Αρχικά αναπτύχθηκε από τον Jim Weirich.

Το Rake χρησιμοποιεί τα μπλοκ ανώνυμων συναρτήσεων της Ruby για τον ορισμό διάφορων εργασιών, επιτρέποντας σύνταξη Ruby. Διαθέτει μια βιβλιοθήκη από κοινές εργασίες όπως συναρτήσεις για κοινές εργασίες με αρχεία και μια βιβλιοθήκη που αφαιρεί τα μεταγλωττισμένα αρχεία (η εργασία "clean"). Όπως το Make, το Rake μπορεί να συνθέσει εργασίες με βάση πρότυπα (patterns), για παράδειγμα μπορεί να κατασκευάζει αυτόματα μια εργασία μεταγλώττισης αρχείων με βάση πρότυπα ονομάτων αρχείων. Το Rake αποτελεί μέρος της βασικής βιβλιοθήκης της Ruby από την έκδοση 1.9.

## Παράδειγμα
Ακολουθεί ένα παράδειγμα ενός απλού σεναρίου Rake που κατασκευάζει ένα πρόγραμμα HelloWorld σε C:

```ruby
file 'hello.o' => ['hello.c'] do
    sh 'cc -c -o hello.o hello.c'
  end
  file 'hello' => ['hello.o'] do
    sh 'cc -o hello hello.o'
  end
```


Ακολουθεί ένα παράδειγμα μιας συνταγής σε rake:

```ruby
namespace :cake do
  desc 'make pancakes'
  task :pancake => [:flour,:milk,:egg,:baking_powder] do
     puts "sizzle"
  end
  task :butter do
    puts "cut 3 tablespoons of butter into tiny squares"
  end
  task :flour => :butter do
    puts "use hands to knead butter squares into 1 1/2 cup flour"
  end
  task :milk do
    puts "add 1 1/4 cup milk"
  end
  task :egg do
   puts " 1 egg "
  end
  task :baking_powder do
   puts " 3 1/2 teaspoons baking powder"
  end
end
```


## Δείτε επίσης
* make
* Apache Ant

## Εξωτερικοί σύνδεσμοι
*  Τεκημρίωση του Rake
*  RubyForge project page for Rake
*  Using the Rake build language του Martin Fowler
*  Ruby on Rails Rake tutorial (railsenvy.com)
*  Custom Rake Tasks (railscasts.com)
*  Rake Tutorial (lukaszwrobel.pl)

Κατηγορία:Ελεύθερο λογισμικό
Κατηγορία:Ruby
Κατηγορία:Εργαλεία προγραμματισμού
Ρατζαστάν

Η **Ρατζαστάν** είναι μία από τις 28 Ομόσπονδες Πολιτείες που συγκροτούν σήμερα την Ινδία. Βρίσκεται στο βορειοδυτικό τμήμα της χώρας, στα σύνορα με το Πακιστάν. Η συνολική της έκταση είναι 342.269 τ.χλμ., η μεγαλύτερη σε έκταση Ομόσποδη Πολιτεία της Ινδίας, ενώ ο πληθυσμός της είναι περίπου 56.473.700. Πρωτεύουσά της είναι η πόλη Τζαϊπούρ.

## Ιστορία
Η Ρατζαστάν θεωρείται ως *η χώρα των πριγκίπων* μιας και εκεί υπήρξε η δυναστεία των Ρατζπούτς (ρατζ=πρίγκιπας). Κατά το Μεσαίωνα ανοικοδομήθηκαν κάστρα και παλάτια τα οποία σήμερα έχουν μετατραπεί σε μουσεία αλλά και σε ξενοδοχεία. Οι Ραζπούτς ήταν μια φυλή πολεμιστών η οποία εμφανίστηκε τον 6ο και 7ο αιώνα και αποτελούνταν από ιθαγενείς αλλά και ξένους κατακτητές (όπως οι Χούνοι). Η λέξη Ραζπούτς είναι παραλλαγή της λέξης *Ραζ Πούτρα* που σημαίνει οι *υιοί των πριγκίπων*. Η φυλή των Ραζπούτς δεν διατήρησε αδελφικές σχέσεις και ο κάθε αρχηγός διατηρούσε διαφορετική πολιτική στην περιοχή που διοικούσε. Αυτό οδήγησε σε πολλές εμφύλιες διαμάχες.

Οι ινδικής καταγωγής Ραζπούτς αμύνθηκαν στις επιδρομές των μωαμεθανών κατακτητών Μουγκάλ από δυτικά και των Ινδών Μαράτα από το νότο. Οι σχέσεις των Ραζπούτς με τους Μουγκάλ άλλαξαν όταν ο Μουγκάλ κατακτητής Ακμπάρ παντρεύτηκε την Τζοντχαμπάι, κόρη του διοικητή της περιοχής του Τζαϊπούρ Ράτζα Μπιχάρ Μαλ (πριγκίπισσα Κατστσβάχα Ρατζπούτ) με την οποία έκανε τον πρώτο υιό του τον Τζαχανγκίρ. Στην συνέχεια ο Τζαχανγκίρ έγινε αυτοκράτορας των Μουγκάλ και πήρε άλλη μια νύφη, την Κατστσβάχα Ρατζπούτ. Αυτοί οι γάμοι οδήγησαν σε ειρήνη και ευημερία την περιοχή.

Πολλοί Ραζπούτς από την περιοχή Μεβάρ φοβήθηκαν με τους γάμους αυτούς, και το είδαν ως ένας είδος συνθηκολόγησης στον ιμπεριαλισμό των Μουγκάλ. Οι Άγγλοι αυτό το εκμεταλλεύτηκαν και πρότειναν μια συνθήκη με την οποία εδραιώθηκε ο βρετανικός έλεγχος στη Ρατζαστάν.

## Εικόνες

Αρχείο:Hawa Mahal 2011.jpg|Κτήριο Χάβα Μαχάλ στο Τζαϊπούρ.
Αρχείο:Amber Fort entrance.jpg|Οχυρό Αμπέρ λίγα χιλιόμετρα έξω από το Τζαϊπούρ.
Αρχείο:Tower of victory.jpg|Πύργος της νίκης στο οχυρό Τσίτογκαρθ.
Αρχείο:City Palace by lake Pichola, Udaipur.jpg|Η λίμνη Πιτσόλα και το Παλάτι στο Ουνταϊπούρ.
Αρχείο:Delwada.jpg|Ο Τζαϊνιστικός ναός Δελβάντα στο Αμπού.
Αρχείο:Chand Baori (step-well).JPG|Το βαθμιδωτό πηγάδι Τσαντ Μπάορι.
Αρχείο:Jodhpurfort.jpg|Το οχυρό Μεχρανγάρχ στο Τζοντχπούρ.
Αρχείο:Lady in Bundi, Rajasthan.JPG|Γυναίκα στο Μπούντι.
Αρχείο:Fort Jaisalmer at sunset.jpg|Το οχυρό του Τζαϊσαλμέρ.
Αρχείο:Thar Frauen.jpg|Έρημος Ταρ.
Αρχείο:Lodurva jain temple 01.jpg|Τζαϊνιστικός ναός στην Λοντούβρα, λίγα χιλιόμετρα έξω από το Τζαϊσαλμέρ.
Αρχείο:India Bikaner Junagarh Fort.jpg|Το οχυρό Τζουναγκάρθ στο Μπικάνερ.
Αρχείο:Bathing Ghats on Pushkar Lake, Rajasthan.jpg|Η "ιερή" λίμνη στο Πουσκάρ.


## Παραπομπές



## Εξωτερικοί σύνδεσμοι
* Rajasthan Tourism Information Center: Non profit tourist information center
* Rajasthan Forts and Palaces Most visited Forts list
* Jaipuronedaytour Jaipur tourist places information center

Κατηγορία:Ομόσπονδες Πολιτείες Ινδίας
Οικογένεια Κουμάνταρου

Η **οικογένεια Κουμάνταρου** είναι εφοπλιστική οικογένεια, μέλη της οποίας διακρίθηκαν στις τέχνες, την ναυτιλία, την βιομηχανία και την πολιτική.

Η καταγωγή της οικογένειας είναι από την Σπάρτη και η εφοπλιστική δραστηριότητά της ξεκίνησε από το πρώτο μισό του 20ου αιώνα με έδρα τον Πειραιά. Ήδη από τα τέλη του 19ου αιώνα ασχολήθηκαν με την βιομηχανία αλευρών. Αρχικά το επίκεντρο της παραγωγικής δραστηριότητάς τους υπήρξε η Ελλάδα, στην συνέχεια όμως μετέφεραν τις επιχειρήσεις τους στη Νιγηρία, όπου διατηρούνται μέχρι και σήμερα.

## Μέλη

* Θεόδωρος Κουμάνταρος, γενάρχης του κλάδου των βιομηχάνων
** Παναγιώτης Κουμάνταρος, τραπεζίτης, βουλευτής και γιος του Θεόδωρου
** Σταύρος Κουμάνταρος, εφοπλιστής, αλευροβιομήχανος και γιος του Θεόδωρου
*** Θεόδωρος Κουμάνταρος, εφοπλιστής, αλευροβιομήχανος και γιος του Σταύρου
*** Νικόλαος Κουμάνταρος, εφοπλιστής, αλευροβιομήχανος, βουλευτής και γιος του Σταύρου
**** Αικατερίνη Κουμάνταρου, σύζυγος του Δημήτριου Νεγρεπόντη και κόρη του Νικολάου
***** Νικόλαος Νεγρεπόντης, καθηγητής του ΜΙΤ, δημιουργός του laptop των 100$ και γιος της Αικατερίνης
***** Τζων Νεγρεπόντης, διπλωμάτης, διευθυντής Εθνικών Πληροφοριών των ΗΠΑ και γιος της Αικατερίνης
***** Μισελ Νεγρεπόντης, κινηματογραφιστής, καθηγητής πανεπιστημίου και γιος της Αικατερίνης
***** Τζωρτζ Νεγρεπόντης, ζωγράφος και γιος της Αικατερίνης
**** Σπύρος Κουμάνταρος, εφοπλιστής και γιος του Νικόλαου
***** Κατερίνα Κουμάνταρου, πρώην σύζυγος του Νικολάου Αλέξανδρου, 7ου δούκα του Caledon
*** Ιωάννης Κουμάνταρος, εφοπλιστής, αλευροβιομήχανος, σύζυγος Φλώρας Πέτρου Νομικού και γιος του Σταύρου
**** Γεώργιος Κουμάνταρος, εφοπλιστής  /wife Sophia Yannaghas Mavroleon have four children
**** Flora Katsaounis (Coumantaros) husband Ioannis Katsaounis, 3 children
**** Ιωάννης Κουμάνταρος, εφοπλιστής, επιχειρηματίας, σύζυγος Έλενας Φιλίππου have 3 children
**** Christina Κουμαντάρου, σύζυγος Τζών Χανδρή have three children
**** Eugenia Coumantaros who has 2 children

**** Ντόλλυ Κουμάνταρου, ιδρύτρια του μουσείου κυκλαδικής τέχνης, σύζυγος Νίκου Γουλανδρή και κόρη του Ιωάννη
***** Πέτρος Γουλανδρής, εφοπλιστής και γιος της Ντόλλυ
*** Παναγιώτης Κουμάνταρος, εφοπλιστής, αλευροβιομήχανος και γιος του Σταύρου
*** Ευγενία Κουμάνταρου, σύζυγος του Σπύρου Νιάρχου και κόρη του Σταύρου
**** Σταύρος Νιάρχος, εφοπλιστής, συλλέκτης έργων τέχνης, βιομήχανος, σύζυγος της Charlotte Ford, της Ευγενίας & Τίνας Λιβανού και γιος της Ευγενίας
***** Σπύρος Νιάρχος, εφοπλιστής, επιχειρηματίας και γιος του Σταύρου
***** Φίλιππος Νιάρχος, εφοπλιστής, επιχειρηματίας, συλλέκτης έργων τέχνης και γιος του Σταύρου
****** Σταύρος Νιάρχος τζούνιορ, γιος του Φίλιππου
****** Ευγενία Νιάρχου, μοντέλο και κόρη του Φίλιππου
***** Κωνσταντίνος Νιάρχος, εφοπλιστής, επιχειρηματίας και γιος του Σταύρου
***** Ελένη Φορντ, επιχειρηματίας και κόρη του Σταύρου

## Πηγές
Φέλιξ των Αψβούργων

**Αρχιδούκας Φέλιξ της Αυστρίας** (31 Μαΐου 1916 – 6 Σεπτεμβρίου 2011, πλήρες όνομα Felix Friedrich August Maria vom Siege Franz Joseph Peter Karl Anton Robert Otto Pius Michael Benedikt Sebastian Ignatius Marcus d'Aviano) από τον Οίκο των Αψβούργων-Λωρραίνης ήταν ο τρίτος γιος του Καρόλου Α΄ τελευταίου αυτοκράτορα της Αυστρίας και της Ζίτας των Βουρβόνων-Πάρμας. Ήταν νήπιο ακόμη, όταν ανατράπηκε ο πατέρας του, τον οποίο ακολούθησε στην εξορία: αρχικά στην Ελβετία και -μετά την αποτυχία της τελευταίας του απόπειρας να ανακαταλάβει τον θρόνο στην Ουγγαρία- στην Πορτογαλική νήσο Μαδέρα, όπου απεβίωσε το 1922. 

Το φθινόπωρο του 1937 του επετράπη η επιστροφή στην Αυστρία, όπου υπηρέτησε στη **Θηρεσιανή Στρατιωτική Ακαδημία**, την πρώτη που δημιουργήθηκε με το όνομα των Αψβούργων μετά την πτώση της μοναρχίας. Κατά τη διάρκεια του Β΄ Παγκοσμίου Πολέμου υπηρέτησε στο Αυστριακό πεζικό τάγμα των ΗΠΑ. Ο Φέλιξ, σε αντίθεση με τον μεγάλο του αδελφό Όθωνα, αρνήθηκε να αποκηρύξει τα δικαιώματά του στον θρόνο της Αυστρίας, με αποτέλεσμα να τού απαγορευτεί η είσοδος στη χώρα, εκτός από μια τριήμερη παραμονή το 1989 στην κηδεία της μητέρας του. Κατά τη διάρκεια της εξορίας του έζησε σε Πορτογαλία, Βέλγιο, Μεξικό και ΗΠΑ, ωστόσο στις 10 Μαρτίου 1996 -με την είσοδο της Αυστρίας στην Ευρωπαϊκή Ένωση- μπήκε απροειδοποίητα στην χώρα. Η Αυστριακή κυβέρνηση τον προειδοποίησε ότι αν το επιχειρήσει ξανά θα συλληφθεί· τελικά με την μεσολάβηση του αδελφού του Καρόλου-Λουδοβίκου συμφιλιώθηκε με την κυβέρνηση και του επετράπη η είσοδος στη χώρα, αφού αποκήρυξε τα δικαιώματά του στον θρόνο.

## Οικογένεια
Νυμφεύθηκε στις 18 Νοεμβρίου 1952 στη Γαλλία τη Άννα-Ευγενία δούκισσα του Άρενμπερκ (1925 - 1997) αποκτώντας επτά τέκνα:
* Μαρία ντελ Πιλάρ γενν. 1953, παντρεύτηκε τον Βόλραντ-Γιόακιμ Ρίττερ ουντ Έντλερ φον Πόσινγκερ.
* Κάρολος-Φίλιππος γενν. 1954, αρχιδούκας της Αυστρίας.
* Κίνγκα γενν. 1955, παντρεύτηκε τον Βόλφγκανγκ βαρόνο της Έρφα.
* Ράιμουντ 1958 - 2008, αρχιδούκας της Αυστρίας.
* Μύριαμ γενν. 1959, παντρεύτηκε τον Χάιμε Κορκουέρα Άχεζον, Μεξικανό.
* Εστεμπάν γενν. 1961, αρχιδούκας της Αυστρίας.
* Βίριντις γενν. 1962, δίδυμη με τον Εστεμπάν. Παντρεύτηκε τον Καρλ Ντούνινγκ-Γκριμπλ λόρδο του Μάρνχωλ.

## Πρόγονοι





## Παραπομπές


## Εξωτερικοί σύνδεσμοι
* 

Κατηγορία:Πρίγκιπες της Αυστρίας
Κατηγορία:Οίκος των Αψβούργων-Λωρραίνης
Μάχη της Φαβεντίας

Η **μάχη της Φαβεντίας** (σημερινή Φαέντσα) πραγματοποιήθηκε (542) ανάμεσα στους Οστρογότθους του βασιλέως Τωτίλα και την Βυζαντινή αυτοκρατορία υπό την ηγεσία των στρατηγών Κωνστάντιου και Αλέξανδρου. Η μάχη πραγματοποιήθηκε στο πλαίσιο των πολέμων που διεξήγαγε ο κορυφαίος αυτοκράτορας Ιουστινιανός Α´ για να ανακατακτήσει την Ιταλικής χερσόνησο από τους Οστρογότθους. Λίγο πριν την μάχη ένας γιγαντιαίος Γότθος ο Ουάλαρις προκάλεσε οποιονδήποτε Ρωμαίο να μονομαχήσει μαζί του, ο Αρταβάζης μονομάχησε και τον σκότωσε αλλά τραυματίστηκε και ο ίδιος θανάσιμα. Ο Τωτίλας μετά την νίκη του επί των Ρωμαίων στην Βερόνα με 5.000 άνδρες νίκησε και τους στρατηγούς Κωνστάντιο και Αλέξανδρο στην Φαβεντία με 12.000 άντρες. Η βασική κίνηση που έκρινε την μάχη σύμφωνα με τον ιστορικό Προκόπιο ήταν η βίαιη επίθεση 300 Γότθων ιππέων στα μετόπισθεν των Ρωμαίων. Με τις νίκες του Τωτίλα κατόρθωσαν οι Οστρογότθοι να εξασφαλίσουν την κατοχή της Ιταλίας αλλά προσωρινά. Σε μία δεκαετία (552) οι Οστρογότθοι υπό τον στρατηγό του Τεΐα θα γνωρίσουν στην Μάχη των Βουσταγαλλώρων την συντριβή, ο Τωτίλας θα πέσει στην μάχη. Ο Τεΐας θα τον διαδεχτεί, την επόμενη χρονιά (553) οι Οστρογότθοι θα γνωρίσουν νέα συντριβή στην *"μάχη του όρους Λακτάριους"* και η κυριαρχία τους στην Ιταλία θα διαλυθεί οριστικά.

## Παραπομπές



## Πηγές

*Ιστορικές Σελίδες, τεύχος 39, Μάιος 2009
*Heather, Peter J. (2013). The Restoration of Rome: Barbarian Popes and Imperial Pretenders. Oxford University Press

Κατηγορία:Μάχες της Βυζαντινής Αυτοκρατορίας
Κατηγορία:Μάχες γοτθικού στρατού
Κατηγορία:Βυζαντινογοτθικοί πόλεμοι
Mammalian Species

Το **Mammalian Species** (μεταφράζεται ως *Είδη Θηλαστικών*) είναι ακαδημαϊκό περιοδικό που εκδίδεται από την *[[Αμερικανική Εταιρεία Ειδικών σε θέματα Θηλαστικών]]*. Κάθε χρόνο το περιοδικό δημοσιεύει περιγραφές για 25-35 είδη θηλαστικών. Τα άρθρα συνοψίζουν την τρέχουσα βιβλιογραφία για κάθε θηλαστικό. Περιγράφονται ακόμα η συστηματική, η γενετική, η ιστορία απολιθωμάτων, η κατανομή, η ανατομία, η φυσιολογία, η συμπεριφορά, η οικολογία και η κατάσταση φυσικής προστασίας. Το περιοδικό εκδίδεται από το 1969. Έχουν καλυφθεί πάνω από 800 είδη θηλαστικών ενώ 750 από αυτές τις περιγραφές είναι διαθέσιμες στο διαδίκτυο.

## Παραπομπές


## Εξωτερικοί σύνδεσμοι
* Ιστότοπος του περιοδικού
* Το ''Mammalian Species'' στο JSTOR

Κατηγορία:Επιστημονικά περιοδικά
Κατηγορία:Περιοδικά με τόπο έκδοσης τις Ηνωμένες Πολιτείες
Κατηγορία:Περιοδικά στην αγγλική γλώσσα
Ούταρ Πραντές

Η **Ούταρ Πραντές**, ή **Ούτταρ Πραντές**, (αγγλικό αρκτικόλεξο: **U.P.**), είναι μία από τις 28 Ομόσπονδες Πολιτείες που συγκροτούν σήμερα την Ινδία. Βρίσκεται στο βόρειο-βορειοανατολικό τμήμα της χώρας. Η συνολική της έκταση είναι 243.286 τ.χλμ. (5η μεγαλύτερη) και ο πληθυσμός της είναι περίπου 199.581.477. Είναι η πολυπληθέστερη Πολιτεία της Ινδίας και η πολυπληθέστερη διοικητική υποδιαίρεση στο κόσμο.
Πρωτεύουσα της Πολιτείας είναι η πόλη Λάκναου ή "Λέκναου".

## Παραπομπές


## Πηγές
* "Stateman΄s Year-Book 1987-88" σελ.657-658.
* "Εγκυκλοπαίδεια Πάπυρος Λαρούς Μπριτάννικα".

## Εξωτερικοί σύνδεσμοι

* Επίσημη ιστοσελίδα της κυβέρνησης του Uttar Pradesh
* Επίσημη Ιστοσελίδα του Uttar Pradesh Τουρισμός

Κατηγορία:Ομόσπονδες Πολιτείες Ινδίας
ΦΚ Ντιναμό Μινσκ

Η **ΦΚ Ντιναμό Μίνσκ** (ρωσικά: ФК Динамо Минск, λευκορωσικά: ФК Дынама Мінск) είναι αθλητικός σύλλογος της Λευκορωσίας με έδρα την πρωτεύουσα Μινσκ. Ιδρύθηκε το 1927 ως τμήμα του σοβιετικού αθλητικού οργανισμού, της αθλητικής κοινωνίας Ντιναμό (Динамо) και αγωνίζεται στο Ντινάμο-Γιούνι, χωρητικότητας 41.040 θεατών. Η Ντιναμό Μινσκ ήταν η μοναδική ομάδα που αγωνίστηκε στο πρωτάθλημα της Σοβιετικής Ένωσης και στο πρωτάθλημα της Λευκορωσίας. 

## Ιστορία
Η ίδρυση της ομάδας έγινε το 1927, με το σημερινό όνομα. Αρχικά αγωνίστηκε στο πρωτάθλημα της Σοβιετικής Ένωσης. Από τις 54 περιόδους αυτού του πρωταθλήματος αγωνίστηκε στις 39 και ανάμεσα σε αυτές κατάφερε να κατακτήσει το πρωτάθλημα το 1982. Το 1954 διαλύθηκε για να ανασυσταθεί το ίδιο έτος με νέους παίκτες, μετονομαζόμενη σε *Σπάρτακ Μινσκ*. Διατήρησε αυτό το όνομα μέχρι το 1959, όταν μετονομάστηκε για μια ακόμη φορά σε *Μπελαρούς Μινσκ*. Μπελαρούς σημαίνει στα ελληνικά *Λευκορωσία* και επειδή ήταν η γνωστότερη ομάδα σε ό,τι αφορά στο ποδόσφαιρο στη Λευκορωσία, τής δόθηκε αυτό το όνομα. Τελικά, το 1962 άλλαξε και πάλι το όνομά της με το αρχικό, δηλαδή *Ντιναμό Μινσκ*, το οποίο ισχύει μέχρι και σήμερα.

Το 1982 κατέκτησε το πρωτάθλημα της Σοβιετικής Ένωσης και για πρώτη φορά αγωνίζεται στο Ευρωπαικό Κύπελλο Πρωταθλητών
(Champions League) αλλά αποκλείστηκε. Από τότε κατάφερε να κατακτήσει εφτά πρωταθλήματα στην Λευκορωσική Βισέισαγια Λίχα (1992, 1992-93, 1993-94, 1994-95, 1995, 1997, 2004) και τρεις φορές το Κύπελλο Λευκορωσίας (1992, 1994, 2003).

## Αξιοσημείωτοι Προπονητές

* Λέοναρντ Αντάμοφ (1974-1977)
* Ολεφ Μπαζιλέφιχ (1977-1978)
* Εντουαρντ Μαλόφιφ (1978-1983)
* Αλεξάντερ Πισκάρεφ (2000-2001)
* Εντουαρντ Βασιλέφσκι (2001-2003)
* Αντρει Ζιγματόβιτς (2003-2004)
* Ανάτολι Μπαιντάχνι (2004-2005)
* Γιούρι Σουκάνοφ (2005-2006)
* Σλαβοτζάμπ Μουσλίβ (2008-2009)
* Κίριλ Αλσένβσκι (2009)

## Εξωτερικοί σύνδεσμοι

* Επίσημη ιστοσελίδα


Κατηγορία:Ποδοσφαιρικές ομάδες Λευκορωσίας
Διοικητική διαίρεση επαρχίας Ερμιονίδος 1833

Με τη διοικητική διαίρεση του 1833 η επαρχία Ερμιονίδας χωρίστηκε σε τέσσερις δήμους, στους δήμους Ερμιόνης, Μάσητος (Κρανιδίου), Διδύμων, και Τιπαρήνου (Σπετσών). Πρωτεύουσά της ήταν οι Σπέτσες (Τιπάρηνος). Στον κατάλογο που ακολουθεί αναφέρονται οι δήμοι και οι οικισμοί της επαρχίας Ερμιονίδας όπως διαμορφώθηκαν με την διοικητική διαίρεση του 1833. 
*Μέσα στις αγκύλες [ ] αναφέρεται ο πληθυσμός σύμφωνα με την πρώτη επίσημη απογραφή του 1834. Σύμφωνα με την πρώτη απογραφή η Επαρχία Ερμιονίδας είχε συνολικά 13.106 κατοίκους. 
*Οι οικισμοί αναφέρονται με τα ονόματα της εποχής εκείνης. Σε παρένθεση αναφέρονται τα σημερινά ονόματα των οικισμών
			
## [[Δήμος Τιπαρήνου]]
Ο δήμος Τιπάρηνου είχε πληθυσμό	6.800 κατοίκους	
::*Τιπάρηνος (Σπέτσες)		[6.800]			
::*Σπετσοπούλα  	[0]			

## [[Δήμος Μάσητος]]
Ο δήμος Μάσητος είχε συνολικό πληθυσμό	4.316 κατοίκους			
::*Μάσης (Κρανίδι)			[4.299]			
::*Μονή Κοιμήσεως με τα περί αυτήν	[17]			
::*εργαστήρια παρά τον λιμένα της  Κοιλάδος  [0]
::*Λιμήν Χέλι μετά εν αυτώ  εργαστήρια	[0]			
::*Ερημόνησον		 [0]			

## [[Δήμος Ερμιόνης]]
Ο δήμος Ερμιόνης είχε συνολικό πληθυσμό	1.079 κατοίκους			
::*Ερμιόνη 	[971]			
::*Σαμπάριζα (Πηγάδια)	[79]			
::*Μονή Αγ. Αναργύρων			[15]			
::*Θερμησία και Πλέσι 		[8]			 
::*Μετόχι Ύδρας			[6]

## [[Δήμος Διδύμων Αργολίδας|Δήμος Διδύμων]]
Ο δήμος Διδύμων είχε συνολικό πληθυσμό 	911 κατοίκους		
::*Δίδυμον	[710]			
::*Φούρνοι	[198]			
::*Μονή του Προδρόμου		[3]		
::*Σταίλια	  [0]
::*Καρακάση (Ηλιόκαστρο)	[0]			
::*Λουκαίτη	[0]					
::*Τσουκαλιά	[0]			
::*Καψοσπίτι	[0]

## Πηγές
*
*Απογραφή του 1834 , ΕΣΥΕ

Ερμιονίδα
Δήμος Διδύμων Αργολίδας

Ο **Δήμος Διδύμων** ήταν διευρυμένος δήμος που δημιουργήθηκε με τη διοικητική διαίρεση του 1833. Αποτελούσε έναν από τους τέσσερεις αρχικούς δήμους στους οποίους διαιρέθηκε η επαρχία Ερμιονίδας. Ο δήμος καταλάμβανε το βόρειο τμήμα της επαρχίας και απλωνόταν γύρω από τον ορεινό όγκο του όρους Δίδυμο. Συνόρευε στα νότια με τους άλλους δήμους της Επαρχίας Ερμιονίδας (Μάσητος και Ερμιόνης) στα ανατολικά με τον δήμο Δρυόπης της επαρχίας Τροιζηνίας και στα βόρεια με τον δήμο Ασίνης της επαρχίας Ναυπλίας. Δυτικά βρεχόταν από τον Αργολικό κόλπο.

## Διοικητικές μεταβολές
Ο δήμος σχηματίστηκε με τη διοικητική διαίρεση του 1833 αλλά με βασιλικό διάταγμα του 1841 καταργήθηκε και συγχωνεύτηκε στους δήμους Ερμιόνης και Μάσητα (Κρανιδίου). Επανασυστάθηκε το 1866 (με Β.Δ. της 29ης Ιουλίου 1866) και διατηρήθηκε μέχρι την κατάργηση των διευρυμένων δήμων, το 1912. Στην θέση του δημιουργήθηκαν οι κοινότητες Διδύμων, Φούρνων και Ηλιοκάστρου.

## Διαίρεση
Ο δήμος περιλάμβανε έξι οικισμούς και μία μονή. Κατά την απογραφή του 1834 ο δήμος Διδύμων είχε συνολικό πληθυσμό 911 κατοίκους. Αναλυτικά οι οικισμοί που αποτέλεσαν τον δήμο και ο πληθυσμός τους σύμφωνα με την απογραφή του 1834		
::*Δίδυμον	[710]			
::*Φούρνοι	[198]			
::*Μονή του Προδρόμου		[3]		
::*Σταίλια	  [0]
::*Καρακάση (Ηλιόκαστρο)	[0]			
::*Λουκαίτη	[0]					
::*Τσουκαλιά	[0]			
::*Καψοσπίτι	[0]  

## Δήμαρχοι
Την δεύτερη περίοδο δημιουργίας του δήμου (περίοδος 1866 - 1912) διετέλεσαν δήμαρχοι οι:
*Ευθύμιος Οικονομόπουλος (1866-1879)
*Αντώνης Παπαδήμας (1879-1884)
*Δημήτριος Πιπινόπουλος (1884-1888)
*Ασπασιάδης Αντωνόπουλος (1888-1892)
*Δημήτριος Γιάννου (1892-1900)
*Δημήτριος Παπασωτηρίου (1900-1904)
*Ιωάννης Μπροδήμας (1904-1908)
*Ιωάννης Πέτρου (1908-1912)

## Πηγές
*
*Απογραφή του 1834 , ΕΣΥΕ

Δίδυμα
Δ
R/2004 S 1

[thumb|450px|left|Ο R/2004 S 1 από το [Κασσίνι-Χόιχενς, στην εικόνα ανακάλυψής του.]]
Ο **R/2004 S 1** είναι ένας πλανητικός δακτύλιος που βρίσκεται γύρω από τον Κρόνο. 

Ο R/2004 S 1 βρίσκεται σε τροχιά στα 137.630 χιλιόμετρα από το κέντρο του Κρόνου, μεταξύ του δακτυλίου Α και δακτυλίου R/2004 S 2. Είναι 300 χιλιόμετρα στο πλάτος. Πάνω σε αυτόν βρίσκεται η τροχιά του δορυφόρου Άτλα. 

Είναι ένας πολύ λεπτός δακτύλιος και αμυδρά ορατός. Ανακαλύφθηκε στις εικόνες που τραβήχτηκαν από το διαστημικό σκάφος Cassini. Το R/2004 S 1 εξακολουθεί να είναι μια προσωρινή ονομασία, η οποία του δόθηκε το 2004. 

Κατηγορία:Πλανητικοί δακτύλιοι
Τζαρχάντ

Η **Τζαρχάντ** είναι μία από τις 28 Ομόσπονδες Πολιτείες που συγκροτούν σήμερα την Ινδία. Βρίσκεται στο κεντρο-ανατολικό τμήμα της χώρας. Είναι μία από τις τέσσερις τελευταία ιδρυθείσες Πολιτείες. Η συνολική της έκταση είναι 74.677 τ.χλμ. και ο πληθυσμός της είναι περίπου 26.909.000. Πρωτεύουσά της είναι η πόλη Ράντσι.

## Κυβέρνηση
Ο Τσαμπάι Σόρεν είναι επικεφαλής υπουργός από τις 2 Φεβρουαρίου 2024.

## Παραπομπές


## Πηγές
* "Stateman΄s Year-Book 1987-88" σελ.657-658.
* "Εγκυκλοπαίδεια Πάπυρος Λαρούς Μπριτάννικα".

## Εξωτερικοί σύνδεσμοι

* Επίσημη ιστοσελίδα της Πολιτειακής Κυβέρνησης Τζαρχάντ
* Τουριστικός οδηγός της Πολιτείας Τζαρχάντ
* Τζαρχάντ - Επιμελητήριο (Business Unlimited)

Κατηγορία:Ομόσπονδες Πολιτείες Ινδίας
Καστέλλι Αχαΐας

Το **Καστέλλι** είναι χωριό που βρίσκεται ανάμεσα στην Κλειτορία και στα Καλάβρυτα στο Νομό Αχαΐας. Είναι ορεινό χωριό στους πρόποδες του Χελμού σε εύφορο σημείο με πολλά οπωροφόρα δέντρα. Οι κάτοικοί του ασχολούνται με την γεωργία και την κτηνοτροφία.

## Ιστορία
Το όνομα του προέρχεται από τα δύο Φράγκικα καστέλια - φρούρια, αγνώστου ιστορίας, όπου ερείπιά τους κείτονται κοντά στο χωριό. Είναι ένα χωριό με μεγάλη ιστορία που ξεκινά από την εποχή του Αρχαίου Κλείτωρα, γύρω στα 1200 π.Χ. Έπειτα επί Ενετικής εποχής έχει ειπωθεί πως υπήρχε το Πάνω και το Κάτω Καστέλλι. Το "Κάτω Καστέλλι" βρισκόταν στην περιοχή που σήμερα βρίσκεται το εξωκλήσι της Παναγιάς, το οποίο ήταν και το νεκροταφείο του κάτω χωριού, που το επισκέπτονται περί τον Δεκαπενταύγουστο οι κάτοικοι των γύρω χωριών. Για το "Πάνω Καστέλλι" υπάρχουν δύο εκδοχές. Σύμφωνα με την πρώτη, αυτό ταυτίζεται με το σημερινό χωριό ενώ σύμφωνα με τη δεύτερη, που είναι και η επικρατέστερη, ήταν οχυρωμένο επάνω στο βουνό "Κάστρο". Το "Κάτω Καστέλλι" καταστράφηκε γύρω στα 1827 μ.Χ. από τον Ιμπραήμ, ο οποίος δεν κατάφερε να καταστρέψει και το πάνω χωριό, αφού ένας οπλαρχηγός τον σταμάτησε. Αργότερα οι κάτοικοι του Κάτω Καστελλίου μαζί με τους κάτοικους του πάνω χωριού μεταφέρθηκαν στην θέση οπού βρίσκεται το σημερινό χωριό. Το Καστέλλι έπαιξε μεγάλο ρόλο και επί Γερμανικής κατοχής αφού πολλοί Καστελλιώτες συμμετείχαν στην Εθνική Αντίσταση.

Σήμερα κατοικείται από 6 οικογένειες μόνιμες. Έχει 18 μόνιμους κάτοικους.

Στο Καστέλλι γεννήθηκε ο μητροπολίτης Αιτωλίας και Ακαρνανίας Ιερόθεος Παρασκευόπουλος (1878 - 1961).

## Διοικητική εξέλιξη
Το 1997, με το σχέδιο Καποδίστριας, μετατράπηκε σε Δημοτικό Διαμέρισμα του Δήμου Λευκασίου με 37 κατοίκους. Από το 2011 αποτελεί Τοπική κοινότητα της Δημοτικής ενότητας Κλειτορίας του Δήμου Καλαβρύτων, σύμφωνα με τη διοικητική διαίρεση του Προγράμματος Καλλικράτης.

Μεγάλο ρολο στην εξέλιξη του χωριού έπαιξε ο για πολλά χρόνια πρόεδρος και επίτροπος της κοινότητας Κωνσταντίνος Κωνσταντόπουλος.

Τωρινός πρόεδρος της κοινότητας είναι ο Γεώργιος Χαραλαμπόπουλος.

## Δημογραφική εξέλιξη

## Δείτε επίσης
* Φρούριο Αγίων Θεοδώρων Καστελίου
* Φράγκικο οχύρωμα Καστελίου

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* 

## Περαιτέρω ανάγνωση
* 

Κατηγορία:Χωριά της περιφερειακής ενότητας Αχαΐας
Κατηγορία:Δήμος Λευκασίου
Κατηγορία:Δήμος Καλαβρύτων
Γκιμαράες

thumb|right|200px|Εναέρια θέα του παλατιού του Δούκα του Μπραγκάνσα στο Γκιμαράες
Η **Γκιμαράες** είναι πόλη της Πορτογαλίας. Η πόλη βρίσκεται στο βόρειο τμήμα της χώρας και έχει πληθυσμό 52.181 κατοίκους. Το σύνολο της επαρχίας του Γκιμαράες έχει πληθυσμό 161.876 κατοίκους και εκτείνεται σε 241.3 τετραγωνικά μέτρα.

## Ιστορία
    
Η πόλη ιδρύθηκε από τον κόμη Βίμαρα Πέρες αμέσως μετά την εγκαθίδρυση της πρώτης κομητείας της Πορτογαλίας το 868 μ.Χ. Το Γκιμαράες ήταν η πρώτη πρωτεύουσα της Πορτογαλίας και είναι γνωστή ως  "το λίκνο του Πορτογαλικού Έθνους". Στο κάστρο της πόλης ο Δούκας Αλφόνσο Ενρίκες διακήρυξε την πορτογαλική ανεξαρτησία από το Βασίλειο του Λεόν, μετά τη Μάχη του Σάο Μαμέντε, απαιτώντας ο ίδιος να είναι ο πρώτος βασιλιάς της Πορτογαλίας.

## Αξιοθέατα
    
Το ιστορικό κέντρο της Γκιμαράες ανακηρύχθηκε Μνημείο Παγκόσμιας Κληρονομιάς το 2001 από την UNESCO. Στην Γκιμαράες υπάρχουν πολλά μεσαιωνικά σπίτια και μνημεία: Το Παλάτι του Δούκα του Μπραγκάνσα, το υπέροχο μοναστήρι και η εκκλησία της Nossa Senhora da Oliveira του 14ου αιώνα, τo Padrão do Salado (ναός γοτθικού ρυθμού) και η εκκλησία του Αγίου Φραγκίσκου είναι μερικά από τα σημαντικότερα αξιοθέατα της Γκιμαράες.

## Εξωτερικοί σύνδεσμοι

* Ταξιδιωτικός οδηγός για την Γκιμαράες 
## Παραπομπές

Κατηγορία:Πόλεις της Πορτογαλίας
Κατηγορία:Μνημεία Παγκόσμιας Κληρονομιάς στην Πορτογαλία
Συνθήκη των Τεμπών

Η **Συνθήκη των Τεμπών** σηματοδότησε το τέλος του Δεύτερου Μακεδονικού Πολέμου (200 π.Χ. - 196 π.Χ.) ανάμεσα στους Ρωμαίους και τους Μακεδόνες του Φίλιππου Ε'.

Μετά τη Μάχη των Κυνός Κεφαλών το 197 π.Χ. και τη νίκη των Ρωμαίων, οι αντιμαχόμενοι συνήλθαν στη διάσκεψη των Τεμπών. Εκεί οι Ρωμαίοι επέβαλαν τους εξής όρους: Ο Φίλιππος θα αναγκαζόταν να εγκαταλείψει όλες τις πόλεις της νότιας Ελλάδας που είχε κατακτήσει, θα παρέδιδε όλο του το στόλο, θα πλήρωνε πολεμική αποζημίωση και θα έστελνε τον γιο του Δημήτριο στη Ρώμη ως όμηρο. Παρά το τέλος του πολέμου, το 192 π.Χ. άρχισε ο Ρωμαιο - Συριακός Πόλεμος.

Τεμπων
Κατηγορία:Μακεδονικοί πόλεμοι
Τεμπων
Τεμπων
Κατηγορία:Ιστορία της αρχαίας Θεσσαλίας
Δήμος Άρνης Άνδρου

Ο **Δήμος Άρνης** ήταν διευρυμένος δήμος που δημιουργήθηκε με τη διοικητική διαίρεση του 1833. Αποτελούσε έναν από τους τέσσερεις αρχικούς δήμους στους οποίους διαιρέθηκε η Άνδρος. Ο δήμος καταλάμβανε το κεντρικό τμήμα του νησιού και συνόρευε με τον δήμο Γαύριου στα βόρεια και δυτικά  και με τον δήμο Άνδρου στα ανατολικά.

## Διοικητικές μεταβολές
Ο δήμος σχηματίστηκε με τη διοικητική διαίρεση του 1833. Λειτούργησε από το 1835 αφού μέχρι τότε ίσχυε ακόμα η δημογεροντία στην Άνδρο. Έδρα του ορίστηκε η Άρνη (ή Αρνάς). Στο διάστημα από το 1840 μέχρι το 1879 συγχωνεύτηκε με τον γειτονικό δήμο Γαυρίου. Το 1879 επανασυστάθηκε και διατηρήθηκε το 1912 οπότε και καταργήθηκαν οι διευρυμένοι δήμοι.

## Διαίρεση
Ο δήμος περιλάμβανε τέσσερις οικισμούς και μία μονή. Κατά την απογραφή του 1834 ο δήμος Άρνης είχε συνολικό πληθυσμό 1.777 κατοίκους. Αναλυτικά οι οικισμοί που αποτέλεσαν τον δήμο και ο πληθυσμός τους σύμφωνα με την απογραφή του 1834		
::*Άρνη	[1046]			
::*Μπαλαίοι	[371]					
::*Κατάκοιλος	  [360]			

Μετά την αποκατάσταση του δήμου το 1879, τον δήμο αποτελούσαν οι παρακάτω οικισμοί (σε παρένθεση ο πληθυσμός σύμφωνα με την απογραφή του 1879). Ο συνολικός πληθυσμός του δήμου ήταν 2.769 κάτοικοι σύμφωνα με την απογραφή του 1879.
::*Άρνη	[371]			
::*Μπαλαίοι	[679]					
::*Κατάκοιλος	[638]
::*Απροβάτου  [763]
::*Μπατσί [348]
	
## Δήμαρχοι
Στον δήμο Άρνης διετέλεσαν δήμαρχοι οι:
Πρώτη Περίοδος:
*Α. Βλάμης (1834-1840)
Δεύτερη περίοδος:
*Αντώνης Χάλας (1879-1884)
*Α. Εξαδάκτυλος (1879-1891)
*Δ. Κοκκίνης (1891-1899) και (1903-1907)
*Γ. Χαλάς (1903-1907)
*Θωμάς Μάγειρος (1907-1912)

## Παραπομπές


## Πηγές
*Οι δήμοι της Άνδρου, ιστορική αναδρομή
*
*Απογραφή του 1879, ΕΣΥΕ

Κατηγορία:Δήμοι Άνδρου
Αρνη Άνδρου
Α
Audi S5

To **Audi S5** είναι ένα σπορ αυτοκίνητο της γερμανικής αυτοκινητοβιομηχανίας Audi, που κατασκευάζεται από τις αρχές του 2007. Βασίζεται στο Audi A5 και ουσιαστικά αποτελεί την υψηλών επιδόσεων έκδοσή του. Αρχικά, το S5 προσφερόταν σε δίπορτο κουπέ αμάξωμα, εξοπλισμένο με έναν 8-κύλινδρο κινητήρα 4.2 λίτρων V8 και μόνιμη τετρακίνηση. Από το 2009, το S5 είναι διαθέσιμο και σε δίπορτο καμπριολέ και τετράπορτο liftback, αλλά με 6-κύλινδρο υπερτροφοδοτούμενο κινητήρα 3.0 λίτρων V6. Το S5, όπως και όλα τα μοντέλα S, είναι εφοδιασμένο με τετρακίνηση quattro. Από τον Ιούλιο του 2016, το S5 βρίσκεται στη δεύτερη γενιά του.

## Πρώτη γενιά
### S5 Coupe
thumb|left|Ο κινητήρας του S5 Coupe.

To S5 Coupe διαθέτει έναν V8 ατμοσφαιρικό κινητήρα 4.2 λίτρων με τεχνολογία άμεσου ψεκασμού καυσίμου (FSI) και 32 βαλβίδες. Αποδίδει ισχύ 354 ίππων και ροπή 440 N·m. Ο ίδιος κινητήρας τοποθετείται και σε άλλα μοντέλα της εταιρείας, όπως το A6, A8 και Q7, με ελαφρώς μειωμένη απόδοση. Η μετάδοση της κίνησης γίνεται μέσω ενός μηχανικού κιβωτίου 6 σχέσεων ή, προαιρετικά, μέσω ενός αυτόματου κιβωτίου, επίσης 6 σχέσεων. Όπως και σε όλα τα μοντέλα της σειράς S, η κίνηση μεταδίδεται και στους 4 τροχούς. Η τελική ταχύτητα περιορίζεται ηλεκτρονικά στα 250 km/h.

### S5 Cabriolet

Η cabrio έκδοση του S5 παρουσιάστηκε τον Ιανουάριο του 2009 στο Διεθνές Σαλόνι Αυτοκινήτου του Ντιτρόιτ. Παρότι βασίζεται στην coupe έκδοση, μηχανικά διαφέρει από αυτό. Διαθέτει έναν V6 κινητήρα με δύο μηχανικούς υπερσυμπιεστές τύπου Roots, επίσης με τεχνολογία άμεσου ψεκασμού καυσίμου (ΤFSI) και 24 βαλβίδες. Αποδίδει ισχύ 333 ίππων και ροπή 440 N·m. Ο κινητήρας αυτός τοποθετείται και στο Audi S4. Η τελική ταχύτητα, όπως και στο coupe, περιορίζεται ηλεκτρονικά στα 250 km/h. Η κίνηση μεταδίδεται σε όλους τους τροχούς μέσω ενός νέου ημιαυτόματου κιβωτίου διπλού συμπλέκτη 7 σχέσεων, με την ονομασία **S-Tronic**.

### S5 Sportback
thumb|left|Audi S5 Sportback.

Το Σεπτέμβριο του 2009 παρουσιάστηκε στο Διεθνές Σαλόνι Αυτοκινήτου της Φρανκφούρτης, μαζί με αυτήν του Α5, η 5-πορτη έκδοση του S5 πρώτης γενιάς, με την επίσημη ονομασία S5 Sportback.

Τα τεχνικά του χαρακτηριστικά είναι όμοια με αυτά του Cabriolet. Μοναδικές διαφορές είναι το μειωμένο βάρος του Sportback (στα 1.755 κιλά) και η καλύτερη επιτάχυνση από στάση στα 100 χιλιόμετρα την ώρα, που έρχεται σε μόλις 5,4 δευτερόλεπτα.

### Τεχνικά χαρακτηριστικά

1 Ηλεκτρονικά περιορισμένη.2 Διαθέσιμο και με αυτόματο κιβώτιο 6 σχέσεων.

## Δεύτερη γενιά

## Δείτε επίσης

* Audi A5 
* Audi RS5

## Εξωτερικοί σύνδεσμοι
* Τεχνικές προδιαγραφές όλων των γενεών του Audi S5 .

S5
Κατηγορία:Γερμανικά αυτοκίνητα
Κατηγορία:Μεσαία αυτοκίνητα
Κατηγορία:Σπορ αυτοκίνητα
Συνθήκη της Φοινίκης

Η **Συνθήκη της Φοινίκης** ήταν μία συνθήκη η οποία πραγματοποιήθηκε το 205 π.Χ. και σηματοδότησε το τέλος του Πρώτου Μακεδονικού Πολέμου ανάμεσα στους Ρωμαίους και τους Μακεδόνες του Φίλιππου Ε'. Η συνθήκη υπογράφτηκε στη Φοινίκη μετά από έναν αμφίρροπο πόλεμο. Η σημασία όμως αυτού του πολέμου ήταν μεγάλη, καθώς άρχισαν οι ρωμαϊκές επεμβάσεις στην Ελλάδα. Έτσι τον ίδιο χρόνο άρχισε ο Δεύτερος Μακεδονικός Πόλεμος.

Φοινικης
Κατηγορία:Μακεδονικοί πόλεμοι
Συνθήκη της Απάμειας

[right|300px|Με τη συνθήκη της Απάμειας ([188 π.Χ.) οι Ρωμαίοι αναδιοργάνωσαν εδαφικά την ελληνιστική Ανατολή, αυξάνοντας θεματικά τις κτήσεις των συμμάχων τους Ροδίων και Περγαμηνών και περιορίζοντας τους αντιπάλους τους Σελευκίδες στο χώρο της Μέσης Ανατολής.]]
Η **Συνθήκη της Απάμειας** ήταν μια συνθήκη η οποία πραγματοποιήθηκε το 188 π.Χ. και σηματοδότησε το τέλος των Αιτωλικων πόλεμων, των Αντιοχικών πολέμων, όπως ονομάσθηκαν, ανάμεσα στους Ρωμαίους και τους Σελευκίδες του Αντίοχου Γ' του Μέγα.  

Μετά τη Μάχη της Μαγνησίας και την ήττα του Αντίοχου Γ' του Μέγα, ο τελευταίος υπέγραψε το 188 π.Χ. ειρήνη με τους Ρωμαίους που οδήγησε στην οριστική απώλεια των κτήσεων που είχαν κατοχυρώσει την παρουσία του Αντιόχου στο χώρο του Αιγαίου και συνέβαλε στην αύξηση της δύναμης των συμμάχων της Ρώμης Ρόδου με την παραχώρηση της Λυκίας και τμήματος της Καρίας και Περγάμου. Εξαίρεση αποτελούσε και μια σειρά αυτόνομων στο παρελθόν ελληνικών πόλεων που ανέκτησαν την ελευθερίας τους. Άλλοι όροι ήταν:Οι Σελευκίδες θα εγκατέλειπαν τα εδάφη τους βόρεια του Ταύρου, θα περιόριζαν το στόλο τους σε 12 πλοία και θα πλήρωναν πολεμική αποζημίωση 12.000 τάλαντα. Έτσι ο **[[Ρωμαιο-συριακός Πόλεμος]]** τελείωσε, αλλά το 172 π.Χ. άρχισε ο Τρίτος Μακεδονικός Πόλεμος.

## Παραπομπές

## Πηγές
*Πολύβιος, Ιστορικά 21,42, 1-27

## Δείτε επίσης
* Ροδίων περαία

Απαμειας
Κατηγορία:Ρωμαιοσυριακός Πόλεμος
Ανδρέας Ανδρεάδης

Ο **Ανδρέας Ανδρεάδης** (1876 - 1935) ήταν Έλληνας οικονομολόγος και μέλος της Ακαδημίας Αθηνών. 
## Βιογραφία
Γεννήθηκε στην Κέρκυρα στις 30 Νοεμβρίου 1876 και ήταν γιος του Μιχαήλ Ανδρέα Ανδρεάδη με Κρητική καταγωγή και της Ευγενίας (Τζένη) Μικρουλάκη, θυγατέρας του Χιώτη εφοπλιστή Αντώνιου Στέφανου Μικρουλάκη και της Ευτέρπης κόρης του Εμμανουήλ (Φραγκομανώλη) Ροδοκανάκη, αδελφής της Κορνηλίας Ροδοκανάκη Ροΐδου, μητέρας του Εμμανουήλ Ροΐδη. Για τον λόγο αυτό ο Ανδρεάδης μεγάλωσε και γαλουχήθηκε κοντά στον θείο του Εμμ. Ροΐδη. 

Είχε τρείς μεγαλύτερες αδελφές. Την Ευτέρπη, η οποία νυμφεύτηκε τον Θεόδωρο Λάσκαρι, γιος των οποίων είναι ο Βαλκανιολόγος Μιχαήλ Λάσκαρις, την Αντωνία και την Ιουλία σύζυγο Παπαδημητρίου.

Σπούδασε νομική και οικονομικά στο πανεπιστήμιο του Παρισιού, του οποίου αναγορεύθηκε και διδάκτωρ, και συμπλήρωσε τις οικονομικές σπουδές στο Λονδίνο. Ακολούθησε ακαδημαϊκή καριέρα εκλεγόμενος αρχικά το 1902 στην θέση του υφηγητή της πολιτικής οικονομίας και στη συνέχεια (1906) στην θέση του καθηγητή της πολιτικής οικονομίας και στατιστικής του πανεπιστημίου Αθηνών. Από το πανεπιστήμιο παραιτήθηκε το 1934 για λόγους υγείας. Διετέλεσε σύμβουλος του Ελευθέριου Βενιζέλου αλλά δεν εισήλθε στην πολιτική παρά τις προτάσεις που του έγιναν να αναλάβει τα υπουργεία οικονομικών και εξωτερικών.

Με την συντακτική πράξη ίδρυσης της Ακαδημίας Αθηνών, το 1926, διορίστηκε τακτικό μέλος αυτής. Επίσης διετέλεσε μέλος της Γαλλικής και Αγγλικής Ακαδημίας, αντιπρόσωπος της Ελλάδας στην Κοινωνία των Εθνών (1912 - 1913) ενώ έγραψε αρκετές μελέτες σχετικά με την οικονομία. Παράλληλα ασχολήθηκε με τη λογοτεχνία εκδίδοντας μελέτες για τον Εμμανουήλ Ροΐδη, τον Λορέντζο Μαβίλη κ.α. καθώς και με το θέατρο. Μάλιστα ο Ανδρεάδης κατέλιπε πολυπληθείς θεατρικές κριτικές µε το ψευδώνυµο *Αλκ* στον ηµερήσιο αθηναϊκό τύπο και συνέγραψε ειδική µονογραφία για τα θέατρα της Βιέννης. Έργα του ήταν: *Ιστορία της Τραπέζης της Αγγλίας* (1904), *Ιστορία των Εθνικών Δανείων* (1904), *Περί της οικονομικής διοικήσεως της Επτανήσου επί Βενετοκρατίας* (1914), *Ιστορία της ελληνικής δημοσίας οικονομίας: από των ηρωϊκών χρόνων μέχρι της συστάσεως του ελληνικού βασιλείου* (1918)  κ.α.

Απεβίωσε στις 29 Μαΐου 1935 στην Αθήνα. 

## Αναφορές


## Εξωτερικοί σύνδεσμοι

Κατηγορία:Έλληνες οικονομολόγοι
Κατηγορία:Έλληνες πανεπιστημιακοί του 19ου αιώνα
Κατηγορία:Μέλη της Ακαδημίας Αθηνών
Κατηγορία:Καθηγητές νομικής Αθηνών
Κατηγορία:Έλληνες ελευθεροτέκτονες
Απολλώνιος ο Τυανέας

[right|thumb|Απολλώνιος ο Τυανεύς, χαρακτική ρωμαϊκού χάλκινου μεταλλίου του 4ου αιώνα, [Εθνική Βιβλιοθήκη της Γαλλίας]]
Ο **Απολλώνιος ο Τυανέας** (15-98) ήταν Έλληνας νεοπυθαγόρειος φιλόσοφος από τα Τύανα της ρωμαϊκής επαρχίας της Καππαδοκίας στη Μικρά Ασία. 

## Βιογραφία
Ο Απολλώνιος γεννήθηκε σε μία σεβαστή και πλούσια ελληνική οικογένεια. Ο κύριος βιογράφος του, Φιλόστρατος ο Πρεσβύτερος (περίπου 170 - περίπου 247), τον τοποθετεί γύρω στο 3 π.Χ. - περίπου 97. Ωστόσο, ο Ρωμαίος ιστορικός Δίων Κάσσιος (περίπου 155 - περίπου 235) γράφει ότι ο Απολλώνιος ήταν στα 40 ή 50 του στη δεκαετία του 90, στοιχείο με βάση το οποίο η μελετήτρια, Maria Dzielska, εκτιμά ως έτος γέννησης του περίπου το 40.

Έζησε τα πρώτα χρόνια της ζωής του στα Τύανα. Σε ηλικία 14 ετών μετέβη στην Ταρσό της Κιλικίας και μετά από δύο χρόνια στις Αιγές της Κιλικίας. Σε ηλικία περίπου 20 ετών ξεκίνησε την πενταετή σιγή των Πυθαγορείων και σε ηλικία 25 ή 26 ετών έφθασε στην Αντιόχεια. Υπήρξε θερμός οπαδός της πυθαγόρειας φιλοσοφίας, την οποία όχι απλώς μελέτησε με δάσκαλο τον Εύξενο της Ηράκλειας, αλλά και δεν έπαψε ποτέ να ακολουθεί τις αρχές της σε όλη τη διάρκεια της μακρόχρονης ζωής του. Θεωρείται αινιγματική φυσιογνωμία, καθώς παραδίδεται από τον βιογράφο του, Φιλόστρατο, ότι έκανε θαύματα και προφητείες.

Γύρω στο 62 ή 63 αποφάσισε να μεταβεί στη Ρώμη, παρόλο που ο Νέρων αντιπαθούσε τους φιλόσοφους. Πέθανε στο Ποτσουόλι το 98. 

Ως ρήτορας και φιλόσοφος που έζησε περίπου την εποχή του Ιησού Χριστού, συγκρίθηκε με τον Ιησού από τους Χριστιανούς τον 4ο αιώνα και από άλλους συγγραφείς στη σύγχρονη εποχή.

## Παραπομπές
 

## Βιβλιογραφία
*Maria Dzielska, *Apollonius of Tyana in Legend and History*, Rome 1986.
* 

## Εξωτερικοί σύνδεσμοι

* Apollonius article at Livius.org 
* Philostratus' ''Life of Apollonius of Tyana'' 
* A collation of resources on Apollonius of Tyana (including the Adana inscription)

Κατηγορία:Αρχαίοι Έλληνες φιλόσοφοι
Κατηγορία:Αρχαίοι Έλληνες μαθηματικοί
Κατηγορία:Μικρασιατικός Ελληνισμός
Ομάδα Εναντίον του Φλερτ

thumb|Η Ομάδα Εναντίον του Φλερτ (Anti-Flirt Club). Η πρόεδρος Alice Reighly ποζάρει στην κεφαλή της σκάλας.

thumb|Η πρόεδρος Alice Reighly

Η **Ομάδα Εναντίον του Φλερτ** (**Anti-Flirt Club**) ήταν ομάδα που δραστηριοποιήθηκε στην Ουάσινγκτον των Ηνωμένων Πολιτειών στις αρχές της δεκαετίας του 1920. Ο σκοπός της ομάδας ήταν η προστασία των νεαρών γυναικών και κοριτσιών που εισέπρατταν ανεπιθύμητη προσοχή από άνδρες σε αυτοκίνητα και σταυροδρόμια. Η Ομάδα Εναντίον του Φλερτ εισήγαγε την "Εβδομάδα Εναντίον του Φλερτ" (Anti-Flirt Week) που ξεκίνησε στις 4 Μαρτίου 1923.

Η Ομάδα είχε μια σειρά κανόνων που είχαν τη σημασία σοβαρών συμβουλών. Αυτοί οι κανόνες ήταν οι εξής:

#Μη φλερτάρεις: αυτές που φλερτάρουν βιαστικά συχνά μετανοιώνουν αργότερα
#Μη δέχεσαι οδηγούς που φλερτάρουν να σε πάνε με το αμάξι—δεν το κάνουν για να σε εξυπηρετήσουν.
#Μη χρησιμοποιείς τα μάτια σου για να γλυκοκοιτάζεις—τα έχεις για καλύτερες χρήσεις.
#Μη βγαίνεις έξω με άνδρες που δε γνωρίζεις—μπορεί να είναι παντρεμένοι, και ίσως να βρεθείς σε γατομαχία.
#Μη κλείνεις το μάτι—ένα φτερούγισμα του ενός ματιού μπορεί να προκαλέσει δάκρυα στο άλλο.
#Μη χαμογελάς σε αγνώστους που σε φλερτάρουν—κράτα τα χαμόγελα για άτομα που γνωρίζεις.
#Μη δέχεσαι όλους τους άντρες—φλερτάροντας με πολλούς μπορεί να χάσεις τον ένα.
#Μη κάθεσαι στον εξυπνάκια εξεζητημένο γόη—ο θαμπός χρυσός ενός πραγματικού άντρα αξίζει πολλά περισσότερα από τη γυαλάδα ενός γόη.
#Μην επιτρέπεις σε άντρες μεγάλης ηλικίας που σε φλερτάρουν να σε ακουμπούν στον ώμο και να κάνουν πως ενδιαφέρονται για σένα σαν ένας καλός πατέρας. Αυτοί συνήθως είναι απ' αυτούς που θέλουν να ξεχάσουν ότι είναι πατέρες.
#Μη ξεχνάς τον άντρα που σίγουρα θέλεις, ενώ φλερτάρεις με κάποιον άλλο. Όταν ξαναγυρίσεις στον πρώτο μπορεί να έχει φύγει.

## Παραπομπές

## Εξωτερικοί σύνδεσμοι
*Shorpy, History in HD 
Κατηγορία:Φεμινισμός στις Ηνωμένες Πολιτείες
Κατηγορία:Φεμινισμός πρώτου κύματος
Πανελλήνιο πρωτάθλημα Δρόμου σε Ανώμαλο Έδαφος ανδρών

Το **Πανελλήνιο Πρωτάθλημα δρόμου σε ανώμαλο έδαφος** ήταν παλαιότερα γνωστό ως "πρωτάθλημα ανώμαλου δρόμου". Η απόσταση που διανύουν οι αθλητές από την εκκίνηση ως τον τερματισμό είναι 10 χιλιόμετρα (στο παρελθόν έχουν ισχύσει και διαφορετικές αποστάσεις 12, 8, 7 χιλιόμετρα). Ο αθλητής που τερματίζει πρώτος αναδεικνύεται και πρωταθλητής Ελλάδας. 

## Ιστορία
Ο πρώτος ιστορικά αγώνας διεξήχθη το 1907 στο Παναθηναϊκό στάδιο με τη συμμετοχή 15 αθλητών.

Τις περισσότερες νίκες και παράλληλα το ρεκόρ συνεχόμενων κατακτήσεων με επτά, έχουν δύο αθλητές, ο Αθανάσιος Ραγάζος που διατηρήθηκε στην κορυφή από το 1938 ως το 1948 (τα έτη 1941 έως 1944 δεν υπήρξε διοργάνωση λόγω του Β' παγκοσμίου πολέμου), και ο Παναγιώτης Χαραμής το διάστημα 1996 ως 2002 . 

Πρωταθλητής στον αγώνα του 2024 αναδείχθηκε, για τρίτη συνεχόμενη και συνολικά τέταρτη φορά, ο Μάριος Αναγνώστου εκπροσωπώντας το σύλλογο της Αναγέννησης Λαμίας .

Εκτός από την ατομική κατάταξη, υπάρχει και η ομαδική κατάταξη συλλόγων. Σε αυτή υπολογίζονται όσοι σύλλογοι εκπροσωπούνται από τουλάχιστον τρεις αθλητές τους στον αγώνα. Το άθροισμα των θέσεων που κατέκτησαν οι τρεις καλύτεροι αθλητές ενός συλλόγου αποτελούν τη συνολική βαθμολογία του, και ο σύλλογος με τη μικρότερη βαθμολογία αναδεικνύεται νικητής . Πολυνίκης μεταξύ συλλόγων είναι ο Παναθηναϊκός με 27 κατακτήσεις, ενώ τρέχων πρωταθλητής για το 2025 είναι ο Ολυμπιακός.

Μέχρι το 1983 στο πρωτάθλημα συμμετείχαν επίσημα Κύπριοι αθλητές και σωματεία.

## Πρωταθλητές

## Σύνολο πρωταθλημάτων ανά σύλλογο

## Σημειώσεις


## Πηγές
* Ψηφιακό αρχείο Αθλητικής Ηχούς
* Πρωταθλητές 1907-1979 Αθλητική Ηχώ 17-2-1980 σελ. 5

## Εξωτερικοί σύνδεσμοι
* Επίσημος ιστότοπος ΣΕΓΑΣ

Α
*
Δείκτης άκρων

Ο **δείκτης άκρων** (αγγλικά: *intermembral index*) είναι ένας λόγος που χρησιμοποιείται για να συγκρίνει τις αναλογίες των άκρων ζώων ως ποσοστό. Ισούται με το μήκος των μπροστινών άκρων (βραχιόνιο οστό συν την κερκίδα) προς το μήκος των πίσω άκρων (μηριαίο οστό συν την κνήμη) πολλαπλασιασμένο επί 100, και εκφράζεται μαθηματικά ως:

\tfrac{(\beta\rho\alpha\chi\iota\acute{\omicron}\nu\iota\omicron+\kappa\epsilon\rho\kappa\acute{\iota}\delta\alpha)}{(\mu\eta\rho\iota\alpha\acute{\iota}\omicron +\kappa\nu\acute{\eta}\mu\eta)} \times 100

Χρησιμοποιείται συχνά στη μελέτη πρωτευόντων καθώς βοηθάει στην πρόβλεψη του μοτίβου κίνησης. Για τιμές κάτω από 100, τα μπροστινά άκρα είναι κοντύτερα από τα πίσω, τιμή που είναι κοινή στα πρωτεύοντα που πηδούν και στους δίποδους ανθρωπίδες. Τα τετράποδο πρωτεύοντα τείνουν να έχουν τιμές πάνω από 100, ενώ τα πρωτεύοντα που κινούνται στα δέντρα κρεμάμενα από κλαδιά έχουν τιμή πολύ μεγαλύτερη από 100. Η πληροφορία αυτή μπορεί να χρησιμοποιηθεί για την πρόβλεψη των μοτίβων κίνησης εξαφανισμένων πρωτευόντων σε περιπτώσεις που έχουν βρεθεί απολιθώματα και μπροστινών και πίσω άκρων.

## Παραπομπές


Κατηγορία:Ανατομία ζώων